Ressun peruskoulu

Lapinlahdenkatu 10, 00180 Helsinki

PL 18301 Johtokunta

00099 Helsingin kaupunki Pöytäkirja 3/2019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aika: Keskiviikkona 2.10.2019 klo 17.00

Paikka: Opettajainhuone

Kutsuttuna:

Rintamäki Marjo puheenjohtaja

Salonen Tero

Auvinen Tuomas

Keihänen Julle

Salonen Anna poissa

Teronen Mira

Grönros Petra

Karhinen Veijo

von Nadelstadh Anton

Mäki-Petäjä Hertta

Liusvaara Leena siht.

1. **Kokouksen avaus**

*Puheenjohtaja avasi kokouksen klo 17.08*

*Oppilasjäsenet esittäytyivät.*

**2. Kokouksen laillisuus ja päätösvaltaisuus**

*Kokous todettiin laillisesti koollekutsutuksi ja päätösvaltaiseksi*

**3. Pöytäkirjantarkastajien valinta**

*Pöytäkirjantarkastajiksi valittiin Teronen Mira ja Salonen Tero*

**4. Esityslistan hyväksyminen**

*Päätös: Hyväksyttiin*

**5. Johtokunnan lausunto koulun työ- ja loma-ajoiksi lukuvuodelle 2020-2021**

Perusopetuksessa lukuvuosi alkaa 1 päivänä elokuuta ja päättyy 31 päivänä heinäkuuta. Lukuvuodessa on 190 työpäivää. Lukuvuoden työpäivistä vähennetään muuksi arkipäiväksi kuin lauantaiksi sattuva itsenäisyyspäivä, loppiainen ja vapunpäivä (perusopetuslain 23 §).

Lukuvuonna 2020 - 2021 loppiainen sattuu muuksi arkipäiväksi kuin lauantaiksi, joten se vähentää yhden työpäivän. Koulutyötä tulee siis tehdä 189 työpäivää.

**Kasvatuksen ja koulutuksen toimiala pyytää johtokunnan lausuntoa alla olevista vaihtoehdoista liittyen suomenkielisten peruskoulujen työ- ja loma-aikoihin lukuvuonna 2020 - 2021:**

**1. vaihtoehto**

Työaika alkaa syksyllä 13.8.2020 (to) ja päättyy 22.12.2020 (ti).

Syysloma on viikolla 42 eli 12.10.2020 (ma) - 16.10.2020 (pe).

Joululoma on 23.12.2020 (ke) - 6.1.2021 (ke).

Työaika alkaa keväällä 7.1.2021 (to) ja päättyy 5.6.2021 (la).

Talviloma on viikolla 8 eli 22.2.2021 (ma) - 26.2.2021 (pe).

Tässä vaihtoehdossa koulu alkaisi aikaisemmin elokuussa. Joululoma olisi kaksi viikkoa niin, että koulu alkaisi loppiaisen jälkeen. Lokakuussa olisi viikon syysloma ja helmikuussa viikon talviloma.

**2. vaihtoehto**

Työaika alkaa syksyllä 17.8.2020 (ma) ja päättyy 22.12.2020 (ti).

Syysloma on viikolla 42 eli 12.10.2020 (ma) - 16.10.2020 (pe).

Joululoma on 23.12.2020 (ke) - 3.1.2021 (su).

Työaika alkaa keväällä 4.1.2021 (ma) ja päättyy 5.6.2021 (la).

Talviloma on viikolla 8 eli 22.2.2021 (ma) - 26.2.2021 (pe).

Tässä vaihtoehdossa koulu alkaisi vähän myöhemmin elokuussa. Joululoma olisi vastaavasti lyhempi niin, että koulu alkaisi tammikuun neljäntenä päivänä. Lokakuussa olisi viikon syysloma ja helmikuussa viikon talviloma.

Ennen johtokunnan kokousta asia tulee käsitellä opettajien ja muun henkilökunnan keskuudessa näiden mielipiteen selvittämiseksi. Oppilaskunnalta pitää pyytää oma lausunto, joka liitetään johtokunnan lausuntoon.

Lisäksi perusopetuslain 47 a §:n mukaan opetuksen järjestäjän tulee huolehtia siitä, että kaikilla koulun oppilailla tulee olla mahdollisuus ilmaista mielipiteensä heidän asemaansa liittyvistä asioista. Tämä tarkoittaa, että kaikilla koulun oppilailla tulee olla mahdollisuus ilmaista mielipiteensä edellä olevista vaihtoehdoista esim. äänestämällä. Yhteenveto oppilaiden mielipiteistä tulee toimittaa edellä tarkoitettujen lausuntojen mukana.

Asiakirjat toimitetaan kasvatuksen ja koulutuksen toimialalle Anu Kangasteelle alla olevaan osoitteeseen 11.10.2019 (pe) mennessä.

Kasvatuksen ja koulutuksen toimiala

PL 51300

00099 Helsingin kaupunki

Lisätiedot:

Anu Kangaste, johtava lakimies, puhelin (09) 310 87180 tai anu.kangaste@hel.fi

Outi Salo

perusopetusjohtaja

======================

Koulussa on pyydetty lausunnot henkilökunnalta sekä oppilailta luokittain. Henkilökunnalta äänten enemmistö oli vaihtoehdon 1 kannalla, vain 4 opettajaa äänestäneistä suosi vaihtoehtoa 2. Oppilaat antoivat mielipiteensä luokittain. Vastanneita luokkia oli 8, ja ne olivat kaikki vaihtoehdon 1 kannalla.

*Esitys:*

Ressun peruskoulun johtokunta esittää peruskoulun suomenkielisten peruskoulujen työ- ja loma-ajoiksi vaihtoehtoa 1.

*Päätös: Hyväksyttiin esityksen mukaisesti*

6. RESSUN PERUSKOULUN TOIMINTASUUNNITELMAN HYVÄKSYMINEN LUKUVUODELLE 2019–2020

Rehtori esitteli koulun toimintasuunnitelman. Toimintasuunnitelmasta esiteltiin erityisesti koulun kehittämistä koskevat kohdat.

Johtokunta hyväksyy koulun toiminta-aikoja koskevan muutoksen:

Lauantaityöpäivä 21.3.2020 korvaa kiirastorstain 9.4.2020. Lauantaityöpäivän aikana pidetään koulun IB-ohjelmien näyttelyt sekä avoimet ovet.

*Esitys:*

Ressun peruskoulun johtokunta hyväksyy koulun toimintasuunnitelman lukuvuodelle 2019-2020 mukaan lukien työpäiviä koskeva muutos.

*Päätös: Hyväksyttiin esityksen mukaisesti*

**7. RESSUN PERUSKOULUN TILARATKAISU JA SEN VAIKUTUS ENGLANNINKIELISTEN LUOKKIEN OPPILAAKSIOTTOIHIN**

Rehtori esitteli tilaratkaisun, joka on hyväksytty suomenkielisen jaoston kokouksessa 24.9.2019. Koulu saa uusia tiloja Ruoholahdenkatu 23 kiinteistöstä yhdessä Ressun lukion kanssa.

Johtokunnalle esiteltiin suunnitelmia talon saneerauksesta. Käytiin keskustelua tilojen käyttöönotosta ja oppilaiden jakautumisesta uusiin tiloihin.

*Päätös: Merkitään tiedoksi.*

**8. TALOUSTILANNE**

Rehtori esitteli koulun taloustilanteen syyskuun lopussa 2019

*Päätös: Merkitään tiedoksi*

**9. REKRYTOINNIT 2020**

Koulussa työskentelee tällä hetkellä useita opettajia, joilla on määräaikainen virkasuhde, mutta he eivät toimi kenenkään sijaisina. Rehtori esitteli rekrytointitarpeen kokonaisuudessaan.

*Päätös: Merkitään tiedoksi*

**10. TIEDOKSI**

Rehtorin ja johtokunnan puheenjohtajan seminaarin terveiset

Koulusihteeri Mira Teronen ilmoitti siirtymisestään palveluohjaajaksi Töysänkadulle.

**11. KOKOUKSEN PÄÄTTÄMINEN**

Puheenjohtaja päätti kokouksen klo 19.30

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marjo Rintamäki, pj. Leena Liusvaara, siht.

Pöytäkirjan tarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Tero Salonen Mira Teronen